Izraksts

PAKALPOJUMA LĪGUMS Nr. TNPCP/26/9-23/526/L
Par gājēju celiņa-laipas uz jūru Mērsragā būvniecības dokumentācijas izstrādi un autoruzraudzību
	
Talsos
	
Līguma datums ir pēdējā pievienotā droša
elektroniskā paraksta laika zīmoga datums



Talsu novada pašvaldība, reģistrācijas Nr. 90009113532, juridiskā adrese Kareivju iela 7, Talsi, Talsu novads, LV-3201 (turpmāk – Pasūtītājs), kuras vārdā, pamatojoties uz Pašvaldību likuma un Talsu novada domes 2023. gada 30. marta saistošo noteikumu Nr. 7 “Talsu novada pašvaldības nolikums”, rīkojas izpilddirektore Marika Grohjacka, no vienas puses, un
SIA TerraVia, reģistrācijas Nr. 40203718516, juridiskā adrese Republikas laukums 3-301, Rīga, LV-1010 (turpmāk – Izpildītājs), kuras vārdā rīkojas tās valdes loceklis Ievgen Borovko, no otras puses
(abi kopā vai atsevišķi turpmāk – Līdzēji / Līdzējs),
[bookmark: OLE_LINK5]pamatojoties uz iepirkuma “Gājēju celiņa-laipas uz jūru Mērsragā būvniecības dokumentācijas izstrāde un autoruzraudzība”, identifikācijas Nr. TNP 2026/102, (turpmāk – Iepirkums), rezultātiem un ievērojot normatīvo aktu prasības, noslēdz šo līgumu par sekojošo (turpmāk – Līgums): 

1. LĪGUMA PRIEKŠMETS
Pasūtītājs uzdod, apmaksā un saņem, un Izpildītājs veic būvniecības dokumentācijas izstrādi “Gājēju celiņa-laipas uz jūru Mērsragā” (turpmāk – Dokumentācija) un autoruzraudzību saskaņā ar Līgumu, Projektēšanas uzdevumu (1. pielikums), Izpildītāja iesniegto Finanšu piedāvājumu (2. pielikums) un atbilstoši Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” (turpmāk – Vispārīgie būvnoteikumi) un citiem Latvijas Republikā spēkā esošajiem normatīvajiem aktiem (turpmāk – Darbs).

2. LĪGUMA SUMMA UN NORĒĶINU KĀRTĪBA
2.1. Kopējā līguma cena par Līguma ietvaros sniedzamiem Darbiem, ņemot vērā Izpildītāja Iepirkumā iesniegto Finanšu piedāvājumu ir 4 900,00 EUR (četri tūkstoši deviņi simti euro, 00 centi) bez PVN (turpmāk – Līgumcena). Līgumcenu veido:
2.2. Līgumcenas daļa par būvniecības dokumentācijas izstrādi – 4 500,00 EUR (četri tūkstoši pieci simti euro, 00 centi) bez PVN;
2.3. Līgumcenas daļas par Autoruzraudzību – 400,00 EUR (četri simti euro, 00 centi) bez PVN.
2.4. PVN tiek aprēķināts un maksāts saskaņā ar spēkā esošajiem normatīvajiem aktiem.
2.5. Līgumcenā ir ietvertas Dokumentācijas izstrādei un izstrādes organizācijai nepieciešamās izejas materiālu, tehnisko noteikumu, saskaņojumu un informācijas vākšanas, uzmērīšanas, transporta, apdrošināšanas un nodokļiem (izņemot PVN) nepieciešamās izmaksas, tehniskās apsekošanas un pārējie izpētes darbi, kā arī autoruzraudzības izmaksas, kas saistītas ar Dokumentācijas nepilnību un trūkumu novēršanu, kas konstatētas būvdarbu izpildes laikā. Tāpat tiek ietvertas izmaksas darbiem, kas nav tieši iekļauti šajā Līgumā un tā pielikumos, bet kuru izpildes vai pielietojuma nepieciešamība izriet no Iepirkuma priekšmeta rakstura un / vai apjoma, un kuru izpilde vai pielietojums var būt nepieciešams, lai izstrādātu un saskaņotu kvalitatīvu Dokumentāciju. 
2.6. Līgumcenu Pasūtītājs maksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības, šādā kārtībā:
2.6.1. Līguma 2.2. apakšpunktā noteikto Līgumcenas daļu par Dokumentācijas izstrādi Pasūtītājs maksā Izpildītājam, ievērojot šādus noteikumus:
2.6.1.1. avansa maksājumu 10 % (desmit procentu) apmērā no Līguma 2.2. apakšpunktā noteiktās Līgumcenas daļas Pasūtītājs samaksā Izpildītājam 10 (desmit) darbdienu laikā no dienas, kad Pasūtītājam tiek iesniegts atbilstošs rēķins;
2.6.1.2. gala maksājumu par Dokumentācijas izstrādi Pasūtītājs samaksā Izpildītājam pēc tam, kad ir izpildīti visi šā punkta apakšpunktos minētie nosacījumi:
2.6.1.2.1. Dokumentācija ir saskaņota Būvniecības informācijas sistēmā (turpmāk – BIS) un būvvalde ir veikusi būvatļaujā atzīmi par projektēšanas nosacījumu izpildi;
2.6.1.2.2. Pasūtītājs ir pieņēmis saskaņoto Dokumentāciju, par to parakstot nodošanas‑pieņemšanas aktu;
2.6.1.2.3. Izpildītājs ir iesniedzis Pasūtītājam atbilstošu rēķinu.
2.6.2. Līguma 2.3. apakšpunktā noteiktās Līgumcenas daļa par autoruzraudzību tiek apmaksāta Dokumentācijas izpildes un būvdarbu realizācijas laikā pēc tam, kad ir izpildīti visi šā punkta apakšpunktos minētie nosacījumi: 
2.6.2.1. Veikts ieraksts BIS par būvobjekta nodošanu ekspluatācijā;
2.6.2.2. Pasūtītājs ir saskaņojis un parakstījis nodošanas - pieņemšanas aktu;
2.6.2.3. Izpildītājs ir iesniedzis Pasūtītājam atbilstošu rēķinu.
2.7. Pasūtītājam iesniegtais rēķins tiek apmaksāts 10 (desmit) kalendāro dienu laikā no nepieciešamo darbību veikšanas, dokumentu saņemšanas un rēķina saņemšanas dienas.
2.8. Izpildītājs sagatavo un iesniedz Pasūtītājam e-rēķinu[footnoteRef:1] par veikto pakalpojumu izpildi. E‑rēķins tiek sagatavots kā strukturēts elektronisks rēķins (XML formātā). Līdzēji apstiprina, ka šādi sagatavots e-rēķins ir derīgs bez paraksta un tiek nosūtīts elektroniski primāri par rēķina saņemšanas avotu izmantojot e-adreses adresātu Talsu novada pašvaldība _DEFAULT@90009113532, e-rēķina sagatavošanas logā “ATSAUCE SAŅĒMĒJAM”, norādīt “Talsu novada pašvaldības Centrālās pārvaldes Attīstības plānošanas, projektu vadības un tūrisma departamentam”. Sagatavojot e-rēķinu sadaļā “Pielikumi” jāpievieno par izpildi apliecinošie dokumenti (piemēram, pieņemšanas nodošanas akts u.c.). [1:  E-rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam NE 16931-1 atbilstošo sintakšu saraksts”.] 

2.9. Pasūtītājs Līgumcenas samaksu veic ar pārskaitījumu uz Izpildītāja Līgumā norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.

3. LĪGUMA IZPILDES TERMIŅŠ 
3.1. Līgums stājas spēkā ar tā abpusēju parakstīšanas dienu un Līguma attiecības atzīstamas par pabeigtām tikai pēc tam, kad Līdzēji ir pilnībā izpildījuši savas saistības, kas izriet no Līguma noteikumiem.
3.2. Izpildītājs apņemas izstrādāt Dokumentāciju 4 (četru) mēnešu laikā no līguma noslēgšanas dienas līdz Dokumentācijas akceptēšanai būvvaldē. 
3.3. Autoruzraudzība veicama atbilstoši Dokumentācijai, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un citiem spēkā esošajiem būvnormatīviem un būvniecību regulējošajiem normatīvajiem aktiem visā būvdarbu izpildes laikā līdz būvobjekta nodošanai ekspluatācijā. 
3.4. Izpildītājs apņemas veikt Darbus, ievērojot Darbu izpildes noteiktos starptermiņus. Darbu izpildes starptermiņi ir šādi:
3.4.1. Sākotnējās idejas vizuālo risinājumu – konceptuālo plānojuma skici un aprakstu Izpildītājam jāizstrādā un jāiesniedz Pasūtītājam 2 (divu) mēnešu laikā no Līguma spēkā stāšanās dienas;
3.4.2. Pilna Dokumentācija ar izpildītiem projektēšanas nosacījumiem Izpildītājam jāizstrādā 4 (četru) mēnešu laikā no Līguma spēkā stāšanās dienas. Minētajā termiņā no būvvaldes jāsaņem būvatļaujā atzīme par projektēšanas nosacījumu izpildi un Dokumentācija jānodod Pasūtītājam ar nodošanas un pieņemšanas aktu. 

4. DARBA NODOŠANA UN PIEŅEMŠANA
4.1. Ievērojot noteiktos termiņus un kārtību, pilnībā izstrādātu Dokumentāciju Izpildītājs nodod Līgumā norādītajai Pasūtītāja atbildīgajai personai ar attiecīgu Darba nodošanas un pieņemšanas aktu, kuru ir parakstījis Izpildītājs vai tā pilnvarotais pārstāvis. Pasūtītāja atbildīgā persona apņemas Dokumentāciju izskatīt un saskaņot 3 (trīs) darba dienu laikā no tās saņemšanas dienas.
4.2. Ja Pasūtītāja atbildīgā persona Dokumentācijā nekonstatē defektus vai neatbilstības, tad Pasūtītājs saskaņo Dokumentāciju, par ko paraksta Darba nodošanas un pieņemšanas aktu.
4.3. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus, un segt Pasūtītājam kļūdainu darbu apjomu rezultātā radītos zaudējumus.
4.4. Ja Dokumentācijas nodošanas un pieņemšanas laikā Pasūtītāja atbildīgā persona konstatē defektus vai līdz galam neizstrādātus dokumentus vai kādu tā daļu, vai neatbilstību Līguma un / vai normatīvo aktu prasībām, tad Pasūtītājs par to sagatavo aktu un nosaka defektu novēršanas vai neizstrādāto daļu izpildes termiņus un kārtību, kas nav ilgāki par 5 (piecām) darba dienām, skaitot no dienas, kad šajā Līguma punktā noteikto aktu ir parakstījis Pasūtītāja atbildīgā persona. Minētajā aktā noteiktos defektus un / vai nepadarītos izstrādes darbus Izpildītājs novērš ar saviem spēkiem, materiāliem un finanšu līdzekļiem.
4.5. Konstatēto neatbilstību labošanai patērētais laiks nevar būt par pamatu Līguma 3.2. punktā minētā termiņa pagarināšanai.
4.6. Izpildītājs sagatavo un nodod Pasūtītājam pilnībā izstrādāto Dokumentāciju elektroniski 1 (vienā) eksemplārā datu nesējā digitālā formātā un augšupielādējot BIS. Par nodošanu Pasūtītājam Izpildītājs sagatavo un paraksta nodošanas un pieņemšanas aktu.

5. LĪDZĒJU SAISTĪBAS
5.1. Izpildītāja saistības Dokumentācijas izstrādes laikā:
5.1.1. nodrošināt Dokumentācijas izstrādi un saskaņošanu Līgumā noteiktā apjomā, kvalitātē un Līgumā noteiktajos termiņos;
5.1.2. izstrādāt un saskaņot Dokumentāciju atbilstoši Latvijas Republikas Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, Latvijas būvnormatīviem un citiem normatīvajiem aktiem un noteikumiem, kas reglamentē un ir attiecināmi uz Dokumentācijas izstrādi, tai skaitā visās institūcijās, kas izdevušas tehniskos noteikumus, ar Pasūtītāju un ar skarto zemju īpašniekiem;
5.1.3. ievērot un izpildīt Līguma noteikumus, attiecīgos spēkā esošos Latvijas Republikas normatīvos aktus un noteikumus, kas attiecināmi uz Dokumentācijas izstrādi un reglamentē tā izstrādei izvirzītās prasības;
5.1.4. nekavējoties brīdināt Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kas ietekmē vai var ietekmēt Dokumentācijas izstrādi;
5.1.5. piedalīties un sniegt informāciju par paveikto Dokumentācijas izstrādē projektēšanas procesa sanāksmēs, kas tiek organizētas ne retāk kā reizi mēnesī Pasūtītāja telpās pēc Pasūtītāja ierosinājuma. Pēc Pasūtītāja pieprasījuma tikšanās tiek organizētas biežāk; 
5.1.6. pēc Pasūtītāja iepriekšēja pieprasījuma nodrošināt konkrētu Dokumentācijas izstrādē iesaistīto sertificēto būvspeciālistu dalību projektēšanas darba sanāksmēs; 
5.1.7. izstrādāt konkrētus risinājumus konkrētā termiņā un kārtējā projektēšanas darba sanāksmē nolemtajam;
5.1.8. iesniegt pilno būvniecības dokumentu eksemplāru un piedalīties noslēdzošajā darba grupas sanāksmē kopā ar Pasūtītāju.
5.2. Izpildītājam ir pienākums pirms Dokumentācijas nodošanas Pasūtītājam nodrošināt, ka tiek ievēroti un izpildīti būvvaldes norādījumi.
5.3. Ja Dokumentācijas vērtējošās institūcijas tās izvērtēšanas laikā lūdz sniegt papildu paskaidrojumus, norāda uz kādiem Dokumentācijas trūkumiem vai nepilnībām, vai atbilstoši Līguma 5.4. punktam Pasūtītājs ir ar aktu konstatējis tā defektus vai līdz galam neizstrādātu Dokumentāciju, vai kādu tā daļu vai daļas, vai neatbilstību Līguma un/vai normatīvo aktu prasībām, par ko informācija Izpildītājam tiek nosūtīta uz Līgumā norādīto e-pasta adresi, Izpildītājs sniedz nepieciešamos paskaidrojumus un par saviem materiāliem un finanšu līdzekļiem novērš visas konstatētās nepilnības 5 (piecu) darba dienu laikā. 
5.4. Ja vērtējošā institūcija Izpildītāja sniegtos skaidrojumus un / vai veiktos precizējumus un / vai papildinājumus neatzīst par atbilstošiem, Izpildītājam tiek nosūtīts atkārtots pieprasījums, uz kuru attiecas Līgumā norādītie nosacījumi.
5.5. Ja Dokumentācijas izstrādē tiek piesaistīts apakšuzņēmējs, tad par tā veiktā darba kvalitāti un atbilstību Līguma noteikumiem atbild Izpildītājs.
5.6. Ja būvdarbu laikā, kas tiek veikti izstrādātā Dokumentācijas realizācijai, potenciālais būvdarbu veicējs konstatē nepilnības vai trūkumus, Izpildītājam ir pienākums sniegt Pasūtītājam paskaidrojumus, kā arī novērst nepilnības un trūkumus, iesniedzot Pasūtītājam risinājumu 5 (piecu) darba dienu laikā no Pasūtītāja pieprasījuma saņemšanas dienas. Pieprasījums Izpildītājam tiek nosūtīts uz Līgumā norādīto e-pasta adresi.
5.7. Autoruzraudzība veicama atbilstoši Dokumentācijai, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un citiem spēkā esošajiem būvnormatīviem un būvniecību regulējošajiem normatīvajiem aktiem. Autoruzraugs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvo aktu prasībām.
5.8. Autoruzraugam ir pienākums bez papildus atlīdzības izdarīt izmaiņas Dokumentācijā, ja šādu izmaiņu nepieciešamība rodas sakarā ar kļūdu vai neatbilstību, vai kādu citu autora vainu vai nolaidību.
5.9. Gadījumā, ja būvniecības darbu kopējais ilgums tiek pagarināts, attiecīgi tiek pagarināts autoruzraudzības darbu izpildes termiņš, par to neparedzot papildus samaksu
5.10. Pasūtītāja saistības:
5.10.1. Pasūtītājam ir tiesības jebkurā izstrādes stadijā veikt pārbaudi, pārbaudot, vai minētā izstrāde atbilst Līguma un attiecīgo spēkā esošo normatīvo aktu prasībām;
5.10.2. Pasūtītājam ir pienākums paziņot Izpildītājam par kārtējā projektēšanas darba sanāksmē un/vai būvniecības darba sanāksmē papildus pieaicināmiem iesaistītajiem sertificētiem būvspeciālistiem vismaz 5 (piecas) darba dienas iepriekš, par to informējot kārtējā darba sanāksmē vai nosūtot informāciju uz Izpildītāja Līgumā norādīto e-pasta adresi;
5.10.3. Pasūtītājam ir pienākums pieņemt no Izpildītāja izstrādāto Dokumentāciju kopumā, parakstot Līgumā noteikto nodošanas un pieņemšanas aktu ne vēlāk kā 5 (piecu) darba dienu laikā, skaitot no dienas, kad Izpildītājs attiecīgo Dokumentāciju ir nodevis Pasūtītājam atbilstoši Līguma 5. nodaļā noteiktajai kārtībai, izņemot gadījumā, ja Pasūtītājs konstatē, ka nav novērsti Līguma 5.4. punktā minētie trūkumi un / vai nepilnības, vai Pasūtītāja aktā minētie defekti vai neatbilstības;
5.10.4. Pasūtītājam ir pienākums samaksāt Izpildītājam par Dokumentācijas izstrādi Līgumā noteiktajā kārtībā un apmērā, ja Izpildītājs ir izpildījis visas Izpildītājam Līgumā noteiktās saistības;
5.10.5. Pasūtītājam ir pienākums iesniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju 5 (piecu) darba dienu laikā no pieprasījuma saņemšanas dienas;

6. APDROŠINĀŠANA
6.1. Izpildītājam 10 (desmit) darba dienu laikā no Līguma spēkā stāšanās dienas uz sava rēķina jāveic profesionālās darbības civiltiesiskās atbildības apdrošināšana saskaņā ar Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un jāiesniedz Pasūtītājam Dokumentācijas izstrādei piesaistīto būvspeciālistu profesionālās civiltiesiskās apdrošināšanas polises un dokumenta, kas apliecina apdrošināšanas prēmijas apmaksu, kopijas kopā ar apdrošināšanas noteikumiem, uzrādot minēto dokumentu oriģinālus. Apdrošināšanas līgumam un apdrošināšanas polisei jābūt spēkā visu projektēšanas un autoruzraudzības laiku. 
6.2. Izpildītājs apņemas Līguma 6.1. punktā noteiktās profesionālās civiltiesiskās atbildības apdrošināšanas polisē kā apdrošināšanas atlīdzības saņēmēju norādīt Pasūtītāju.
6.3. Ja objektīvu iemeslu dēļ tiek pagarināts Dokumentācijas izstrādes termiņš, Izpildītājam ne vēlāk kā 10 (desmit) darba dienu laikā ir jāiesniedz Pasūtītājam Līguma 6.1. punktā norādītās apdrošināšanas polises termiņa pagarinājums.

7. LĪDZĒJU ATBILDĪBA
7.1. Līdzēji ir atbildīgi par Līgumā noteikto saistību nepildīšanu vai nepienācīgu pildīšanu un Latvijas Republikā spēkā esošo normatīvo aktu ievērošanu. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otram Līdzējam vai trešajām personām saskaņā ar Latvijas Republikā spēkā esošajiem normatīvajiem aktiem.
7.2. Līgumā noteikto maksājumu samaksas termiņa kavējuma gadījumā Izpildītājam ir tiesības piemērot Pasūtītājam līgumsodu 0,5 % (nulle komats pieci procenti) apmērā no nokavētā maksājuma summas par katru nokavēto dienu, bet ne vairāk kā 10 % (desmit procenti) no nokavētā maksājuma summas.
7.3. Ja Izpildītāja vainas dēļ tiek nokavēts Līgumā noteiktais Dokumentācijas izstrādes termiņš, tad Pasūtītājam ir tiesības piemērot Izpildītājam līgumsodu 0,5 % (nulle komats pieci procenti) apmērā no Līgumcenas par katru nokavēto dienu, bet ne vairāk kā 10 % (desmit procenti) no iepriekš minētās summas.
7.4. Ja Izpildītājs neveic apdrošināšanu Līguma 6.1. un 6.2. punktā noteiktajā kārtībā un/vai termiņā, tad Pasūtītājam ir tiesības piemērot Izpildītājam līgumsodu 0,5 % (nulle komats piecu procentu) apmērā no Līgumcenas par katru nokavēto dienu, bet ne vairāk kā 10 % (desmit procentus) no Līgumcenas. Izpildītājs nav tiesīgs uzsākt Dokumentācijas izstrādi, un šāds Izpildītāja nokavējums nedod tam tiesības prasīt izpildes termiņa pagarinājumu.
7.5. Ja Izpildītājs nav savlaicīgi iesniedzis apdrošināšanas polises termiņa pagarinājumu saskaņā ar Līguma 6.3. punktu, tam nav tiesības turpināt izstrādi un šāds darbu kavējums nav par pamatu darbu izpildes termiņa pagarinājumam.
7.6. Ja Līguma izpildes laikā tiek konstatēti līdz galam neizpildīti darbi vai konstatēti defekti un/vai nepilnības, neatbilstība Latvijas Republikā spēkā esošajiem būvnoteikumiem un būvnormatīviem, Līguma noteikumiem, tad par konstatētajiem defektiem un / vai nepilnībām, un / vai neizpildītajiem darbiem sagatavojams defektu akts, kuru paraksta Līdzēji un kurā tiek norādīts neizpildīto darbu pabeigšanas un / vai defektu, un / vai nepilnību novēršanas termiņš, kurš nedrīkst būt ilgāks par 5 (piecām) darba dienām, skaitot no dienas, kad Pasūtītājs parakstījis šajā Līguma punktā noteikto aktu. Izpildītājam šajā Līguma punktā noteiktā defektu akta norādītajā termiņā ar saviem spēkiem un uz sava rēķina līdz galam jāizpilda savas vainas dēļ nepadarītie izstrādes darbi un/vai jānovērš defekti, un/vai nepilnības, kā arī jāatlīdzina Pasūtītājam zaudējumi un/vai papildus izdevumi, kas tam rodas saistībā ar realizāciju, vai kas veidojas dēļ tā, ka Dokumentācijas izstrādes darbā Izpildītājs ir pieļāvis kļūdas un/vai neatbilstības Līguma noteikumiem.
7.7. Ja Darba izpildē bez rakstveida saskaņošanas ar Pasūtītāju piesaista trešās personas, Pasūtītājam ir tiesības piemērot Izpildītājam līgumsodu 10 % (desmit procenti) apmērā no Līgumcenas par katru šādu pārkāpumu.
7.8. Ja Izpildītājs nenodrošina Dokumentācijas izstrādē iesaistīto sertificēto būvspeciālistu dalību sanāksmēs, Pasūtītājam ir tiesības piemērot Izpildītājam līgumsodu 200,00 EUR (divi simti euro un 00 centi) par katru reizi, kad konkrēta būvspeciālista dalība darba sanāksmē nav nodrošināta.
7.9. Ja Izpildītājs Līguma 5.3. punktā noteiktajā gadījumā un termiņā nesniedz vērtējošās institūcijas pieprasītos paskaidrojumus un uz sava rēķina nenovērš visas konstatētās nepilnības, Pasūtītājam ir tiesības piemērot Izpildītājam līgumsodu 500,00 EUR (pieci simti euro un 00 centi) gan par pirmo, gan par katru atkārtotu gadījumu.
7.10. Ja Izpildītājs nenodrošina konkrētu risinājumu izstrādi konkrētā termiņā, Pasūtītājam ir tiesības piemērot Izpildītājam līgumsodu 200,00 EUR (divi simti euro un 00 centi) par katru gadījumu.
7.11. Ja Izpildītājs nenodrošina risinājumu iesniegšanu Pasūtītājam atbilstoši Līguma 5.6. punktā noteiktajam, Pasūtītājam ir tiesības piemērot Izpildītājam līgumsodu 100,00 EUR (viens simts euro un 00 centi) par katru gadījumu.
7.12. Ja Izpildītājs atsakās no Līguma izpildes vai ja Līgums tiek izbeigts Līguma 12.1. punktā uzskaitītajos gadījumos, Izpildītājs atlīdzina Pasūtītājam tiešos zaudējumus, kas radušies Līguma pirmstermiņa izbeigšanas rezultātā, kā arī maksā līgumsodu 10 % (desmit procenti) no Līgumcenas.
7.13. Pasūtītājam, veicot Izpildītājam Līgumā noteiktos maksājumus, ir tiesības ieturēt no tiem līgumsodus, kas Izpildītājam piemēroti un aprēķināti saskaņā ar Līgumu.
7.14. Līgumsoda samaksa neatbrīvo Izpildītāju no turpmākās Līguma saistību izpildes un zaudējumu atlīdzināšanas, kas Pasūtītājam radušies Izpildītāja vainas dēļ.

8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
8.1. Darba veikšanai Izpildītājs piesaista savā piedāvājumā norādīto personālu (speciālistus) un apakšuzņēmējus. Izpildītājs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
8.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.4. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. 
8.5. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma, Iepirkuma nolikumā izvirzītajām prasībām un Publisko iepirkumu likuma noteikumiem. Apakšuzņēmēju sarakstā norādīto apakšuzņēmēju nomaiņas gadījumā tiks veikta izslēgšanas nosacījumu pārbaude atbilstoši Publisko iepirkumu likuma 42. panta otrajai daļai. Par pieņemto lēmumu Pasūtītājs rakstveidā paziņo Izpildītājam.

9. NEPĀRVARAMAS VARAS APSTĀKĻI
9.1. Līdzēji nav atbildīgi, iestājoties nepārvaramas varas apstākļiem, tādiem kā: ugunsgrēks, dabas stihijas, avārijas, kara darbība, streiki, iekšējie nemieri, blokādes u.tml., kā arī jebkuriem ārkārtēja rakstura apstākļiem, kurus Līdzēji nevarēja iepriekš ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts par termiņu, kurā pastāv kāds nepārvaramas varas apstāklis.
9.2. Līdzējam, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar paziņojumu vai informāciju, ko tas saņēmis par nepārvaramas varas apstākļiem) otram Līdzējam, informējot par nepārvaramas varas iestāšanos un tās sekām, kā arī jāveic tam iespējamie pasākumi, lai mazinātu nepārvaramas varas apstākļu kaitīgās sekas.
9.3. Gadījumā, ja rodas nepārvaramas varas apstākļi, kas ietekmē Līguma izpildes termiņus, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par 1 (vienu) mēnesi, Līdzējiem ir tiesības vienpusēji izbeigt Līguma darbību, veicot norēķinu par Izpildītāja faktiski padarīto darbu.

10. STRĪDU IZSKATĪŠANAS KĀRTĪBA
10.1. Strīdus, kas Līdzējiem rodas saistībā ar Līguma izpildi, Līdzēji risina pārrunu ceļā. Gadījumā, ja Līdzēji nevar vienoties, strīdus jautājums tiek nodots izskatīšanai tiesā, atbilstoši Latvijas Republikā spēkā esošajiem normatīvajiem aktiem, izņemot Līgumā noteiktos gadījumus.
10.2. Strīdus var nodot izšķiršanai neatkarīgai būvekspertīzes institūcijai, kuras atzinums ir saistošs Līdzējiem, ja vien tas netiek pārsūdzēts tiesā Latvijas Republikā spēkā esošajos normatīvajos aktos noteiktajā termiņā un kārtībā.

11. LĪGUMA GROZĪJUMI
11.1. Līdzēji, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Līdzēju parakstīts. Jebkuri grozījumi Līgumā kļūst par Līguma neatņemamu sastāvdaļu.
11.2. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
11.2.1. grozījumi ir nebūtiski un tiek izdarīti Publisko iepirkumu likuma 61. panta piektajā daļā minētajā gadījumā;
11.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos.
11.3. Izpildītājs ir tiesīgs pieprasīt Dokumentācijas izstrādes termiņa pagarinājumu, ja iestājas vismaz viens no šādiem gadījumiem:
11.3.1. nepārvaramas varas apstākļu rezultātā Dokumentācijas izstrāde tiek apgrūtināta vai padarīta uz laiku neiespējama;
11.3.2. pēc Pasūtītāja rakstiska pieprasījuma Dokumentācijas izstrāde tiek pārtraukta;
11.3.3. Pasūtītājs kavē dokumentu un informācijas izsniegšanu Līgumā noteiktajā termiņā;
11.3.4. Līdzēji vienojas par Projektēšanas uzdevumā neparedzētu nosacījumu iestrādi Dokumentācijā.
11.4. Dokumentāli pamatots pieprasījums par izstrādes termiņa pagarinājumu Izpildītājam ir jāiesniedz izskatīšanai Pasūtītāja pārstāvim 3 (trīs) darba dienu laikā pēc tādu apstākļu, kas varētu aizkavēt Dokumentācijas izstrādi, konstatēšanas. Neizpildot šo nosacījumu, Izpildītājs zaudē tiesības pieprasīt izstrādes termiņa pagarinājumu.

12. LĪGUMA IZBEIGŠANA
12.1. Pasūtītājam ir tiesības vienpusēji izbeigt Līgumu šādos gadījumos:
12.1.1. Izpildītājs nav uzsācis darbu izpildi;
12.1.2. Izpildītājs neievēro Līguma izpildē normatīvo aktu prasības;
12.1.3. Izpildītājs kavē Līguma 3.2. punktā minētos termiņus un Izpildītājam piemēroto līgumsodu apmērs sasniedzis 10 % (desmit procentus) no Līguma summas par Dokumentācijas izstrādi;
12.1.4. ja tiek pasludināts Izpildītāja maksātnespējas process, tiek uzsākts Izpildītāja likvidācijas process;
12.1.5. ja Pasūtītājs konstatē, ka Dokumentācijas izstrāde neatbilst Līguma noteikumiem un Izpildītājs nenovērš konstatētās nepilnības;
12.1.6. Publisko iepirkumu likuma 64. pantā noteiktajos gadījumos un kārtībā;
12.1.7. ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi;
12.1.8. ja Līguma izpildes laikā Pasūtītājs konstatē, ka uz Izpildītāju attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.
12.2. Izpildītājam ir tiesības vienpusēji izbeigt Līgumu šādos gadījumos:
12.2.1. ja Pasūtītājs nokavē Līgumā noteikto maksājumu termiņu vairāk par 30 (trīsdesmit) dienām;
12.2.2. ja Pasūtītājs un būvdarbu veicējs neievēro Izpildītāja prasību pārtraukt būvdarbus, sakarā ar Izpildītāja pamatoti izvirzītajām pretenzijām pret būvdarbu veicēju.
12.3. Līdzējiem ir tiesības izbeigt Līgumu, abpusēji rakstiski vienojoties.
12.4. Līguma 12.1. un 12.3. punktos minētā Līguma izbeigšana neierobežo Pasūtītāja tiesības uz zaudējumu atlīdzību un līgumsodu.
12.5. Ja Līgums tiek izbeigts Izpildītāja vainas dēļ, Izpildītājs nekavējoties pārtrauc Dokumentācijas izstrādes darbus, par ko tiek sastādīts nodošanas un pieņemšanas akts, un saņem samaksu par visiem līdz Līguma izbeigšanas brīdim kvalitatīvi paveiktajiem projektēšanas darbiem, bet ne vairāk kā 30 % (trīsdesmit procentu) apmērā no Līguma summas par Dokumentācijas izstrādi, no kuras, ja attiecināms, papildus tiek ieturēti Līgumā noteiktie Izpildītājam piemērotie līgumsodi.
12.6. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 15 (piecpadsmit) darba dienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības / bezdarbības, kas ir pamats Līguma vienpusējai izbeigšanai.
12.7. Gadījumā, ja Līgums tiek izbeigts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējam, kurš ir vainojams Līguma izbeigšanā, ir jāatlīdzina otram Līdzējam zaudējumi, kas tam rodas saistībā ar Līguma izbeigšanu.

13. AUTORTIESĪBAS
13.1. Saskaņā ar Līgumu Izpildītāja veikto projektēšanas darbu rezultātā radītie materiālie objekti ir autortiesību objekts (turpmāk – Autortiesību objekts) un to aizsargā Autortiesību likums un citi Latvijas Republikā spēkā esošie normatīvie akti. Autortiesību objekts ir Pasūtītāja īpašums. Pasūtītājam ar Līgumu un bez papildu atlīdzības tiek nodotas Izpildītāja kā autora esošās un nākamās mantiskās tiesības attiecībā uz Autortiesību objektu, tajā skaitā, bet neaprobežojoties ar tiesībām izmantot projektēšanas darbu rezultātā radīto Dokumentāciju vai tā daļas jebkādā veidā, publiskojot, izplatot to, demonstrējot to pēc Pasūtītāja ieskatiem, izmantojot to jaunu darbu radīšanai. 
13.2. Izpildītājs, parakstot Līgumu, neatsaucami bez papildu samaksas un bez termiņa ierobežojuma nodod Pasūtītājam visas tiesības brīvi izmantot saskaņā ar Līgumu radīto materiālā formā izpausto Autortiesību objektu, t.sk. tiesības to izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt Autortiesību objekta atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un / vai pārdot tās citām personām.
13.3. Izstrādājot Dokumentāciju, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu Autortiesību objektu izmantošanu, pretējā gadījumā Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no Dokumentācijas autoriem un jebkurām citām projektēšanas darbu izpildē iesaistītām personām saņem visas atļaujas un tiesības, kas nepieciešamas, lai nodotu Pasūtītājam Līgumā noteiktās tiesības un uzturētu tās spēkā.
13.4. Gadījumā, ja Līgums tiek izbeigts saskaņā ar kādu no Līguma 12.1. apakšpunktos minētājiem gadījumiem un Dokumentācija nav pabeigta, Pasūtītājam ir tiesības piesaistīt citas personas Dokumentācijas pabeigšanai atbilstoši Pasūtītāja vajadzībām un Izpildītājs zaudē tiesības veikt Autoruzraudzību.

14. PĀRĒJIE NOTEIKUMI
14.1. Līgums stājas spēkā ar brīdi, kad Līdzēji to ir abpusēji parakstījuši un ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes izbeigšanu, vai arī līdz brīdim, kad kāds no Līdzējiem saskaņā ar Līgumu to izbeidz vienpusēji.
14.2. Izpildītājs, parakstot Līgumu, apliecina, ka tas sniedz atļauju Pasūtītājam saskaņā ar Fizisko personu datu apstrādes likumu apstrādāt savus personas datus (t.sk. personas kodu), lai Pasūtītājs varētu nodrošināt Līguma administrēšanas procesu.
14.3. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Līdzēju adresēm vai nosūtāmi elektroniski uz Līguma rekvizītos norādīto e-pasta adresi, vai nododami otram Līdzējam personīgi.
14.4. Paziņojums vai dokuments, kuru Līdzēji Līgumā minēto saistību izpildei nosūtījuši viens otram, izmantojot pasta pakalpojumus, uzskatāms par attiecīgajam Līdzējam paziņotu 7. (septītajā) dienā pēc tā nodošanas pastā vai nākamajā dienā, kad paziņojums vai dokuments nosūtīts elektroniski uz Līguma rekvizītos norādīto e-pasta adresi.
14.5. Līdzēji rakstveidā 5 (piecu) darba dienu laikā informē viens otru par savu rekvizītu (nosaukuma, adreses, norēķinu rekvizītu un tml.) un Līdzēju pārstāvju maiņu. Šādā gadījumā atsevišķi Līguma grozījumi netiek gatavoti.
14.6. Gadījumos, kas nav paredzēti Līgumā, Līdzēji rīkojas saskaņā ar spēkā esošajiem normatīvajiem aktiem.
14.7. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
14.8. Par Līguma izpildi atbildīgās personas:
14.8.1. Pasūtītāja atbildīgā persona: Attīstības plānošanas, projektu vadības un tūrisma departamenta Projektu vadības nodaļas projektu vadītāja Helēna Riekstiņa, tālruņa Nr. 25699448, e-pasta adrese helena.riekstina@talsi.lv;
14.8.2. Izpildītāja atbildīgā persona: valdes loceklis Ievgen Borovko, tālruņa Nr. 28898764, e-pasta adrese info@terravia.lv.
14.9. Līgumam ir 3 (trīs) pielikumi, kas ir tā neatņemamas sastāvdaļas:
14.9.1. 1. pielikums – Projektēšanas uzdevumu lietas uz 6 (sešām) lapām;
14.9.2. 2. pielikums – Izpildītāja iesniegtais Finanšu piedāvājums uz 1 (vienas) lapas;
14.9.3. 3. pielikums – nodošanas un pieņemšanas akta forma uz 1 (vienas) lapas.
14.10. Līgums ir sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

15. PUŠU REKVIZĪTI
	Pasūtītājs:
Talsu novada pašvaldība
Reģ. Nr. 90009113532
Juridiskā adrese: Kareivju iela 7, Talsi,
Talsu novads, LV-3201 
E-pasts: pasts@talsi.lv 
Banka: AS “SEB banka”
Konta Nr. LV49UNLA0028700130033
Kods: UNLALV2X



___________________________
               /M. Grohjacka/


	Izpildītājs: 
SIA TerraVia
Reģ. Nr. 40203718516
Juridiskā adrese: Republikas laukums 3-301, Rīga, LV-1010
E-pasts: info@terravia.lv
Banka: AS “Swedbank”
Konta Nr. LV35HABA0551064161492
Kods: HABALV22



___________________________
/I. Borovko/

Dokumentu ar drošu elektronisko parakstu ir parakstījuši:
Talsu novada pašvaldības izpilddirektore Marika Grohjacka
Laika zīmogs: 18.08.2026 14:38:51 EEST

SIA TerraVia valdes loceklis Ievgen Borovko
Laika zīmogs: 19.08.2026 08:47:41 EEST

Izraksts pareizs
Talsu novada pašvaldības Centrālās pārvaldes
Administratīvā departamenta Dokumentu vadības nodaļas vecākā lietvede Anete Bērziņa
20.08.2026.

